**Departe de haos**

*Liliana Trif Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Ţi-am dat cândva o jumătate plină

Din cana mea pe jumătate goală

Să poţi gusta a cerului lumină,

Să-ţi pot aşterne sufletul pe-o coală.

Trezeşte-te, iubire, hibernarea

Ne-apropie prea mult de-apocalipsa,

Nu pot striga, dar de-mi auzi chemarea

Dă-mi mâna şi-o să fim piesa lipsă

Din puzzle-ul murdar al aroganţei

Unde se-mpart puterile planetei,

Ieri poposeam pe pragul ignoranţei,

Azi decolăm pe spatele cometei.

- Mai dă-mi un strop să completez paharul

Cu soarele ce-ţi curge printre gene

Să pot simți pe gura mea nectarul

Culorilor din trup, apoi așterne

Un fulg de nea în palma depărtării

Să o topim ca sarea în bucate,

Când valurile plâng în largul mării

Și tu mă prinzi în slove fermecate.

Din labirintul foamei de cuvinte

Să ignorăm comete trecătoare,

Dar să-mbrăcăm povestea cu veșminte

Țesute fin din lacrimă de floare.

Liliana Trif Ioan Grigoraș